मानव उत्थान सेवा समिति द्वारा कराया गया 3 दिवसीय विशाल आत्मज्ञान यज्ञ
मानवउत्थानसेवा समिति हरियाणा के तत्वाधान में 25 दिसंबर से 27 दिसंबर तक कृष्णा मंदिर उगाला में दोपहर 2 से सायं 5 बजे तक एक विशाल आत्मज्ञान यज्ञ समारोह का आयोजन किया जाएगा। इसमें हरिद्वार से पधारी सद गुरुदेव सतपाल महाराज की शिष्य महात्मा कौशिकी अपने सुमधुर वचनों द्वारा श्रीमद् भागवत एवं रामचरितमानस के गूढ़ रहस्यों पर प्रकाश डालेगी। मानव उत्थान सेव समिति के हरियाणा स्टेट प्रेजीडेंट ओमप्रकाश अग्रवाल ने बताया कि 25 दिसंबर को सुबह 10 बजे कलश शोभा यात्रा, दोपहर 2 से 5 बजे तक शिव पार्वती संवाद श्रीमद्भागवत माहात्मय 26 दिसंबर को महाभारत की कथा कलियुग आगमन, राजा परीक्षित को ऋषि का श्राप-परीक्षित को आत्मज्ञान मनुसतरूपातप एवं वरदान-रामजन्मोत्सव एवं 27 दिसंबर को समुद्र मंथन की कथा-केवट प्रसंग शबरी के बेर, कृष्ण जन्मोत्सव-गोपियों का पावन प्रेम उदहवजी की बृज यात्रा होगी।
hin_Deva hin_Deva